CELEX: C2005/281/43
Language: et
Date: 2005-11-12 00:00:00
Title: Kohtuasi T-302/05: 2. augustil 2005 esitatud hagi — Torijano Montero v. nõukogu

12.11.2005   
            
            
               ET
            
            
               Euroopa Liidu Teataja
            
            
               C 281/23
            
         2. augustil 2005 esitatud hagi — Torijano Montero v. nõukogu
   (Kohtuasi T-302/05)
   (2005/C 281/43)
   Kohtumenetluse keel: prantsuse
   Pooled
   
      Hageja: Javier Torijano Montero (Brüssel, Belgia) (esindajad: advokaadid S. Rodrigues ja A. Jaume)
   
      Kostja: Euroopa Liidu Nõukogu
   Hageja nõuded
   Peamine nõue:
   
               —
            
            
               tühistada ametisse nimetava asutuse otsus, millega jäeti rahuldamata hageja kaebus, koos ametisse nimetava asutuse poolt 20. oktoobril 2004 vastu võetud ametisse nimetamise otsusega, millega kohaldati tema palgaastme määramisel personalieeskirjade XIII lisa artikli 12 lõiku 3;
            
         
               —
            
            
               selgitada ametisse nimetava asutusele vaidlustatud otsuste tühistamise tagajärgi, nimelt hageja ümberklassifitseerimist palgaastmele A*8 tagasiulatuvalt alates 16. oktoobrist 2004, s.o 20. oktoobri 2004. aasta ametisse nimetamise otsuse jõustumise kuupäevast;
            
         teise võimalusena:
   
               —
            
            
               mõista komisjonilt välja hagejale tekitatud kahju, kuna teda ei määratud vähemalt palgaastmele A*8, alates 16. oktoobrist 2004, s.o 20. oktoobri 2004. aasta ametisse nimetamise otsuse jõustumise kuupäevast.
            
         Igal juhul:
   
               —
            
            
               mõista kõik kohtukulud välja kostjalt.
            
         Õiguslikud alused ja peamised argumendid
   Hageja poolt esitatud õiguslikud alused ja peamised argumendid on enamjaolt samad, mis kohtuasjas T-207/05: Schulze v. komisjon (1). Samuti väidab hageja, et on rikutud esiteks tüüptöökohtade ning teiseks kategooriate ja palgaastmete vahelisi vastavust puudutavaid eeskirju.
   
      (1)  ELT C 193, 6.8.2005, lk 36.